༄༅། ། ༀ་ཨཱཿཧཱུཾ། ཟག་མེད་བདེ་སྟོང་ཡེ་ཤེས་སྒྱུ་འཕྲུལ་ལས། ། འོང་བའི་མཆོད་
346

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཐ༽
གཏོར་བསང་གི་དུད་པའི་ཚོགས། །གནམ་ས་བར་སྣང་ཁྱོན་ཀུན་གང་བ་ཡིས། །ཡུལ་འདིའི་ལྷ་
ཀླུའི་ཚོགས་རྣམས་ཚིམ་གྱུར་ཅིག ། རྔམ་བརྗིད་གཡའ་བྲག་རི་བོར་བརྟེན་བཅས་པའི། །
གཉན་བཙན་དྲེགས་པའི་རྒྱལ་པོ་དམར་སྔོན་མདོག ། མཁའ་ལྡིང་འབྲོང་གཡག་ཞོན་པ་
ལ་བརྟེན་ཅིང་། ། ལྕགས་ཁྲབ་དར་གྱི་ཕོ་ཏོང་ལྷབ་ལྷུབ་གསོལ། ། དགྲ་སྟ་ཞགས་པ་ནོར་
གྱི་གཞོང་བ་བསྣམས། ། དམུ་བདུད་ཀླུ་བཙན་འཁོར་ཚོགས་དབུས་ན་འགྱིང་། ། བླ་མ་ལྷ་
ཡི་དམ་ཚིག་རྗེས་དགོངས་ལ། ། ཐོགས་མེད་འདིར་གཤེགས་མཆོད་ཚོགས་དགྱེས་བཞིན་
བཞེས། ། སྣོད་བཅུད་མི་ཤིས་མཚན་མ་མ་ལུས་བཟློག ། ལོ་ལེགས་འབྲུ་བཅུད་དཔལ་
འབྱོར་གོང་དུ་འཕེལ། ། ནག་ཕྱོགས་དགྲ་སྡེའི་དཔུང་ཀུན་ཚར་ཆོད་ལ། ། རྣམ་དཀར་
བསམ་པའི་དོན་ཀུན་འགྲུབ་པར་མཛོད། ། བསླུ་མེད་མཆོག་སུམ་ཐུགས་རྗེའི་བདེན་པ་
དང་། ། དཀར་ཕྱོགས་ཡུལ་ལྷ་གཉན་པོའི་མཐུ་སྟོབས་ཀྱིས། ། བརྟན་དང་གཡོ་བའི་རྒུད་པ་
ཀུན་ཞི་ཞིང་། ། དགེ་ལེགས་སྣང་བས་ཕྱོགས་ཀུན་ཁྱབ་གྱུར་ཅིག ། ཅེས་པ་འདི་ཡང་ཧོར་ཚང་ཆེ་
མདོ་སྡེ་སྤྱི་ནས་བསྐུལ་ངོར། ༧ རོང་ཆེན་སྤྲུལ་མིང་བ་བློ་བཟང་འཕྲིན་ལས་ཀྱིས་སྦྱར་བའོ། །